《牧羊儿土鼓应制》
明代·吴伯宗

维群三百饱青刍，土鼓消閒化日舒。笋箨绿垂风煖后，豆花红绽雨晴初。

山中草长云生石，野外风柔块作桴。万物欣欣皆自得，吾皇端拱绍唐虞。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。